ข้อบัญญัติองค์การบริหารส่วนตำบลในคลองบางปลากดข้อบัญญัติองค์การบริหารส่วนตำบลในคลองบางปลากดเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลในคลองบางปลากดอำเภอพระสมุทรเจดีย์ จังหวัดสมุทรปราการพ.ศ.๒๕๕๑ อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลในคลองบางปลากดโดยความเห็นชอบของสภาองค์การบริหารส่วนตำบลในคลองบางปลากด จึงออกข้อบัญญัติไว้ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลในคลองบางปลากดเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลในคลองบางปลากด อำเภอพระสมุทรเจดีย์จังหวัดสมุทรปราการ พ.ศ. ๒๕๕๑ข้อ ๒[๑]ข้อบัญญัติองค์การบริหารส่วนตำบลในคลองบางปลากดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมสมุทรปราการที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ในข้อบัญญัตินี้บริเวณที่ ๑ หมายความว่า(๑) พื้นที่ในบริเวณด้านเหนือ จดซอยครูแจ่มฟากตะวันออก และคลองท่าเกวียน ฝั่งใต้ ด้านตะวันออกจดแนวเขตองค์การบริหารส่วนตำบลในคลองบางปลากด ด้านตะวันออกและทางหลวงแผ่นดินหมายเลข ๓๐๓ (ถนนสุขสวัสดิ์) ฟากตะวันออก ด้านใต้ จดคลองบางปลากดฝั่งเหนือและแนวเขตองค์การบริหารส่วนตำบลในคลองบางปลากด ด้านใต้ ด้านตะวันตกจดคลองบางปลากดฝั่งตะวันออก และถนนประชาอุทิศ ฟากตะวันออก(๒) พื้นที่ในบริเวณด้านเหนือ และด้านตะวันออกจดแนวเขตองค์การบริหารส่วนตำบล ในคลองบางปลากด ด้านเหนือ และด้านตะวันออก ด้านใต้จดซอยวัดแค ฟากตะวันตก ด้านตะวันตก จดทางหลวงแผ่นดินหมายเลข ๓๐๓ (ถนนสุขสวัสดิ์)ฟากตะวันออกบริเวณที่ ๒ หมายความว่าพื้นที่ในบริเวณด้านเหนือ จดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๓๐๓ (ถนนสุขสวัสดิ์) และเส้นตรงที่ลากต่อจากเส้นขนานดังกล่าว ด้านตะวันออกจดแนวเขตองค์การบริหารส่วนตำบลในคลองบางปลากด ด้านตะวันออก ด้านใต้จดทางหลวงแผ่นดินหมายเลข ๓๐๓ (ถนนสุขสวัสดิ์) ฟากเหนือ ด้านตะวันตก จดเส้นตั้งฉาก ระยะ๕๐๐ เมตร กับทางหลวงแผ่นดินหมายเลข ๓๐๓ (ถนนสุขสวัสดิ์) ฟากเหนือที่จุดซึ่งคลองมอญบรรจบกับทางหลวงแผ่นดินหมายเลข ๓๐๓ (ถนนสุขสวัสดิ์) ฟากใต้บริเวณที่ ๓ หมายความว่า(๑) พื้นที่ในบริเวณด้านเหนือ และด้านตะวันออกจดแนวเขตองค์การบริหารส่วนตำบล ในคลองบางปลากด ด้านเหนือ และด้านตะวันออก ด้านใต้จดซอยครูแจ่ม ฟากตะวันออก ด้านตะวันตก จดถนนประชาอุทิศ ฟากตะวันออก(๒) พื้นที่ในบริเวณด้านเหนือ จดคลองบางปลากดฝั่งใต้ ด้านตะวันออก จดทางหลวงแผ่นดินหมายเลข ๓๐๓ (ถนนสุขสวัสดิ์) ฟากตะวันตกซอยวัดแค ฟากตะวันออก แนวเขตองค์การบริหารส่วนตำบลในคลองบางปลากด ด้านเหนือเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓๐๓ (ถนนสุขสวัสดิ์)เส้นตั้งฉากระยะ ๕๐๐ เมตร กับทางหลวงแผ่นดินหมายเลข ๓๐๓ (ถนนสุขสวัสดิ์) ฟากเหนือที่จุดซึ่งคลองมอญบรรจบกับทางหลวงแผ่นดินหมายเลข ๓๐๓ (ถนนสุขสวัสดิ์) ฟากใต้ด้านใต้ จดแนวเขตองค์การบริหารส่วนตำบลในคลองบางปลากด ด้านใต้ ด้านตะวันตกจดเส้นตรงที่เชื่อมต่อระหว่างจุดตั้งอยู่บนทางหลวงแผ่นดินหมายเลข ๓๒๔๓ฟากเหนือที่จุดซึ่งทางหลวงแผ่นดินหมายเลข ๓๒๔๓ บรรจบกับทางหลวงแผ่นดินหมายเลข ๓๐๓(ถนนสุขสวัสดิ์) ฟากใต้ ไปทางทิศตะวันตกตามแนวทางหลวงแผ่นดินหมายเลข ๓๒๔๓ เป็นระยะ๑,๙๕๐เมตร กับจุดซึ่งตั้งอยู่บนคลองบางปลากด ฝั่งใต้ที่จุดซึ่งอยู่ห่างจากทางหลวงแผ่นดินหมายเลข ๓๐๓ (ถนนสุขสวัสดิ์)ตามแนวเส้นตั้งฉากกับทางหลวงแผ่นดินหมายเลข ๓๐๓ (ถนนสุขสวัสดิ์) เป็นระยะ ๒,๐๐๐เมตรบริเวณที่ ๔ หมายความว่าพื้นที่ในท้องที่องค์การบริหารส่วนตำบลในคลองบางปลากดยกเว้นพื้นที่ในบริเวณที่ ๑บริเวณที่ ๒ และบริเวณที่ ๓ทั้งนี้ตามแผนที่ท้ายข้อบัญญัตินี้ข้อ ๔ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๒) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๓)อาคารอยู่อาศัยที่ดำเนินการตามกฎหมายว่าด้วยการจัดสรรที่ดิน(๔)อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๕) สถานสงเคราะห์ หรือรับเลี้ยงเด็ก(๖) สถานสงเคราะห์ หรือรับเลี้ยงคนชรา(๗) สถานสงเคราะห์ หรือรับเลี้ยงคนพิการข้อ ๕ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) คลังสินค้า(๗) โรงฆ่าสัตว์(๘) ไซโลเก็บผลิตผลทางการเกษตร(๙) สถานที่กำจัดมูลฝอย(๑๐) สถานที่ซื้อขายเศษวัสดุข้อ ๖ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) คลังสินค้า(๗) โรงฆ่าสัตว์(๘) สถานที่กำจัดมูลฝอย(๙) สถานที่ซื้อขายเศษวัสดุข้อ ๗ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) โรงฆ่าสัตว์(๗) สถานที่กำจัดมูลฝอย(๘) สถานที่ซื้อขายเศษวัสดุข้อ ๘ภายในบริเวณพื้นที่ที่กำหนดไว้ตามข้อ๔, ๕, ๖ และข้อ ๗ห้ามมิให้บุคคลใดดัดแปลง ใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔,๕, ๖ และข้อ ๗ข้อ ๙อาคารที่มีอยู่แล้วในพื้นที่ที่กำหนดตามข้อ๔, ๕, ๖ และข้อ ๗ก่อนหรือในวันที่ข้อบัญญัตินี้ใช้บังคับ ให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔, ๕,๖ และข้อ ๗ข้อ ๑๐อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๑ให้นายกองค์การบริหารส่วนตำบลในคลองบางปลากดรักษาการให้เป็นไปตามข้อบัญญัตินี้ประกาศณ วันที่ ๒๖ มิถุนายน พ.ศ. ๒๕๕๑สอาดใจมีธรรมนายกองค์การบริหารส่วนตำบลในคลองบางปลากด[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลในคลองบางปลากด เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่องค์การบริหารส่วนตำบลในคลองบางปลากดอำเภอพระสมุทรเจดีย์ จังหวัดสมุทรปราการ พ.ศ. ๒๕๕๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้ข้อบัญญัติฉบับนี้ คือ สืบเนื่องจากการประกาศบังคับใช้กฎกระทรวงให้ใช้บังคับผังเมืองรวมสมุทรปราการ(พ.ศ. ๒๕๔๔) ซึ่งมีผลใช้บังคับตั้งแต่วันที่ ๒๒ มิถุนายน ๒๕๔๔ - วันที่ ๒๑มิถุนายน ๒๕๔๙ และได้ดำเนินการขอขยายอายุการใช้บังคับออกไปอีกครั้งละ ๑ ปี ๒ครั้งแล้วซึ่งจะหมดอายุการใช้บังคับในวันที่ ๒๑ มิถุนายน ๒๕๕๑ นี้ประกอบกับองค์การบริหารส่วนจังหวัดสมุทรปราการซึ่งรับถ่ายโอนภารกิจการวางและปรับปรุงผังเมืองรวมสมุทรปราการไปดำเนินงานได้จัดจ้างบริษัท สุวรรณภูมิวิศวกรที่ปรึกษา จำกัดดำเนินการปรับปรุงผังเมืองรวมสมุทรปราการ ขณะนี้ผ่านขั้นตอนการประชุมคณะที่ปรึกษาผังเมืองรวมจังหวัดสมุทรปราการแล้วเตรียมส่งร่างเข้าสู่การประชุมคณะอนุกรรมการพิจารณาด้านผังเมืองและคณะกรรมการผังเมืองต่อไป ซึ่งจะดำเนินการไม่แล้วเสร็จทันภายในวันที่ ๒๑มิถุนายน ๒๕๕๑ จะส่งผลให้กฎกระทรวงผังเมืองรวมสมุทรปราการ พ.ศ. ๒๕๔๔ สิ้นสุดการบังคับใช้จากสภาพการเปลี่ยนแปลงของพื้นที่จังหวัดสมุทรปราการซึ่งมีอิทธิพลต่อการพัฒนาการลงทุนด้านเศรษฐกิจสูงเป็นพื้นที่รองรับการขยายตัวของกรุงเทพมหานครในด้านต่าง ๆตลอดจนเป็นศูนย์กลางการคมนาคมขนส่งทางอากาศ เป็นต้นการเกิดช่องว่างการใช้บังคับของกฎกระทรวงผังเมืองรวมสมุทรปราการย่อมส่งผลกระทบต่อการควบคุมกิจกรรมการใช้ประโยชน์ที่ดินและอาคารตามโครงการลงทุนพัฒนาด้านต่าง ๆ ในพื้นที่จังหวัดสมุทรปราการเป็นอย่างมากซึ่งจะส่งผลกระทบทางด้านสิ่งแวดล้อม การขยายตัวของชุมชนอย่างกระจัดกระจายซึ่งจะนำมาซึ่งสภาพชุมชนแออัด การกระจายตัวของโรงงานซึ่งจะทำให้ยากต่อการควบคุมผลกระทบด้านมลภาวะต่าง ๆสภาพแวดล้อมของจังหวัดก็จะเสียไป สมควรที่จะได้กำหนดมาตรการควบคุมสภาพการใช้ประโยชน์ที่ดินให้ต่อเนื่องจึงจำเป็นต้องออกข้อบัญญัตินี้ปริยานุช/ผู้จัดทำ๑๔สิงหาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๓๕ ง/หน้า ๔๒/๘ สิงหาคม ๒๕๕๑